મહાભારતનો જાણીતો પ્રસંગ છે. જ્યારે શિશુપાલે ભર રાજસભામાં ભગવાન શ્રીકૃષ્ણને અપમાનિત કરવા માટે ગાલી-ગલોચની ઝડી વરસાવી, ત્યારે ધીરોદાત્ત રાજપુરુષને છાજે તેમ શ્રીકૃષ્ણએ શિશુપાલનાં એ તમામ અપમાનોને મોટું મન રાખી ગળી ખાધાં ! પરંતુ આમ છતાંય ઉદ્દંડ-અભિમાની અને આતતાયી બની ચૂકેલા શિશુપાલે ૯૯ પછી એકસોમી ગાળ શ્રીકૃષ્ણને જેવી ભાંડી કે શ્રીકૃષ્ણ ભગવાને તેમનું સુદર્શનચક્ર ચલાવીને શિશુપાલનો શિરચ્છેદ કરી નાખ્યો !